
Redacţia și AdminiSaaiyoy 


Noua Parfumerie şi Droguerie JMedicinală 


TOMA BRĂTULESCU 
Bucuresci, calea Griviței No. 145 (lânsă Gara de Nord). Bucuresti. 


Oferă onor. sale clientele parfumuri din cele mai renumite fabrici fran- 
ceze, ruse, germane şi engleze; pudre de orez, depilatore și sapone alese, 
briliantine, superbe colorante pentru păr, diferite loţiuni, apă de colonia, de 
lavande, de verveine gi portugal, etc., ape și pomezi de quinquina parfu- 
mate, Capilarine, col-cream de la princesse și cosmetice higienice, piepţini 
fini, Odol, perii, paste pentru dinţi, thermometre pentru baie şi diferite feluri 
de bureţi, glicerină, vasilină, lanolină şi tot felul de articole pentru tualete 

Articole pentru menagiu, ca : ceaiuri, cafea și cacao în sămânță și pulbere, 
făină lactată Nestlé, culori vegetale, arome şi esențe pentru liqueruri și li- 
monade, romuri și cognacuri, esențe pentru conserve alimentare, Sifoane cu 
cari se prepară ape gazoase, alcool şi sistematice maşine pentru spirt denatu- 
rat, ape minerale şi diferite săruri pentru băi, cum şi prafuri «Zackerlin», _ 
carboral, borax, acid boric, nattalină ieftină, bicarbonat de sodiu, salol şi chi- | 
nine, etc. Aniline şi culori, aparate, accesorii și gata soluțiuni, băi, pentru 
fotografie. Uleiuri şi grăsimi minerale, parafină, benzină și vasilină ameri- 
cană, terebentine, pensule, lacuri şi culori pentru pictură, vopsele, ceară și 
sârmă pentru parchete, etc. 

Diferite ierburi alese, rădăcini, scoarţe, frunze, flori şi semințe pentru ceaiuri 
in și mustaruri, precum şi felurite uleiuri vegetale și animale, ca: unt de 
cocos, de in, de ricin și amigdale și curat uleiu din ficat de morun pentru 
cura de iarnă, etc. 

Multe specialități farmacentice române, franceze şi germane, precum : bu: 
giie, balsamuri pentru viață, capsule, cataplasme, coaltare, crayoane, ciaiuri 
drageie, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilule, praluri, săruri, supositorii, s0- 
luţiuni, siropuri și vinuri medicamentoase care, prin rolul ce indeplineso 
unele de a fi atiseptice și desinfectante iar altele nutritive şi intăritoare, sunt 
preparate cu scopul de a fi intrebuiuţate la vindecarea suferinzilor cărora s% 
le redea sănătatea, torţa şi energia și de a le fi reconstituante ale sistemulului 
nervos indepărtându-le cu totul anemia și slăbiciunea generală, 

Bogat asortiment de cauciucărie si pansamente cum instrumente şi acce- 
sorii de resortul Farmaciei, Obstetricei şi Chirurgiei, Opticei şi Dentisticei, 
ca: vată și tifoane, guthapercha și muşamale impermeabile, tuburi de cau: 
ciuc, canule, injectoare şi sistematice irigatoare pentru Moaşe şi Lehuse, pompe 
trage-lapte şi biberoane, plosci şi ligheane de porțelan, specule, aţă de mătase 
gi ace, siringi, sonde, aparate inhalatoare, bandage şi cercuri herniare, cor- 
seto elastice pentru doamne şi ciorapi pentru varice, tuburi stomachale, pul- 
verisatoare şi vaporisatoare, preservative, suspensoare thermometre maximale 
cum și alte utensile şi accesorii de sticlă, aluminiu platină, faianţă gi por- 
celan, ochelari, foarfeci şi olesti, etc. 

La cerere, expediază în orice parte a Ţărei, contra ramburs, prompt şi cu 
preţurile cele mai ieftine, ori și ce fel de mărfuri din această brangă. 

D. Teleor, Cântec şcolăresc (poesie). — Episcop Pimen, Importanţa conferinţelor pasto- 
rale (circulară).—Q. Coşbuc, Puterea mistică a fierului. — Solia Nădejde, Veate bună pentru 
plugari. — T. Radu S., Rusul şi Cămătarul (anecdotă). — Gh. A., Ateneul Român. — loan E. 
Mihăescu, Foloasele păstrărei. — Dr, Irimin Popescu, Covà despre lume. — Ştefan Kiritzescu, 
Ingriăşămintele în agricultură — Pătraşcu, O vesta bună. Societatea Ţesătoarea.—24 Ianua- 
rie la sate.—Informaţiuni. —Dela sate.— Apel.— Bibliografii.— Licitaţiuni.— Exportul meta- 
lelor vechi din România. 

Nostraţiani: Galeria de tablouria Ateneului Român. — Palatul Ateneului Român. — Sa- 
lamandră.—9Şopârlă. 


CÂNTEC ȘEGLĂRESE 


Să ţinem sus drapelul 
Strălucitor la soare; 
Pe el e scris cuvântul: 
A Patriei onoare ! 


Cu el tot înainte! 
Cum Regele ne-a zis, 
A Patriei iubire 

Pe el se află scris. 


Şi să murim cu toţii 
In lupte vitejeşti, 
Ca să sfinţim aceste 


Cuvinte Românești ! 
D. Teleor. 

IMPORTANŢA CONFERINŢELOR PASTORALE 


— 


Circulara P. S. Pimen, Episcop al Dunărei de jos, dată protoiereilor Eparchiei, 


Prea cucernice părinte, 


Ridicarea demnităţiii şi creşterea autorităţii morale a 
preotului nostru, nu se pot câştigă, decât prin mărirea 
necontenită a culturii lui şi prin înavuţirea cu toate cuno- 
ştinţelo trebuincioase unui vrednic preot, care este firescul 
conducător al poporului, — precum a şi fost în vechime 
preotul nostru, mai ales cel dela ţară. 

Aceasta a fost una din preocupările Mele de căpetenie, 
încă din ziua venirii în fruntea acestei importante eparhii. 
Şi acesta a fost şi motivul, carem'a îndemnat ca în primul 
an al episcopatului Meu, să introduc conferințele pastorale 
ca obligatorii pentru toţi preoţii noştri dela oraşe şi sate, 
aşă că în Octomvrie trecut, preoţii, pentru a treia oară au 
fost întruniţi în conferinţe pastorale generale. Şi tot pentru 
acest motiv am obligat pe preoţi de a luă parte activă în 
cercurile culturale şi şcoalele de adulţi, în deosebi pe cei 
dela ţară; iar pe preoţii din oraşe, i-am obligata ţine 
conferinţe între ei, de diferit cuprins cultural, sub egida 
societăţii noastre +Solidarilatea,» ceeace prin unele oraşe 
s'au şi făcut, 

De altfel, introducerea conferinţelor pastorale între preoţi, 
nu este cevă nou, căci acolo unde preoţii ortodocşi se găsesc 
la înălţimea cuvenită stării preoțești, — împărtăşind poporu- 
lui cunoştinţe binefăcătoare pentru toate cerinţele vieţei 
omeneşti, — aceste conterinţe pastorale sunt de mult intro- 
duse şi considerate ca unicul şi singurul mijloc prin care 
preotul să fie îndemnat în aşi continuă dezvoltarea cunoştin- 
telor şi după eşirea sa din şcoala în care şa tăcut cultura 
teologică şi pregătirea sa pentru misiunea preoțească. 

Și în adevăr, dacă ezaminăm lucrul, apoi tocmai așă se 
prezintă la noi; căci este un fapt constatat, că cea mai mare 
parte din preoţii noştri, fie dela oraşe, fie dela sate, care deşi 
în timpul studiilor, —făcute după un program cuprinzător 
de diferite materii corespunzătoare chemării unui preot 
cult, — au fost elevi sau studenţi buni, lăsând frumoase spe- 
ranţe că la timp vor deveni nişte preoţi demni, prin cultura 
şi năzuinţa de a lumină pe păstoriţii lor, dar din neno- 
rocire aceasta a fost numai o speranţă deşartă. Tânărul 
care promiteă mult când eră în şcoală, după intrarea sa în 
preoţie, din ce în ce, a încetat cu ori ce năzuinţă şi ori ce 
ambiţiune pentru o muncă culturală şi după câţivă ani a 
devenit ca şi un om simplu, nedeosebindu-se întru nimic de 
ceilalţi oameni simpli şi lipsit de ori ce pretenţiune de un om 

cu oare care învăţătură, aducându-și abiă aminte de şcoală 
şi de foarte puţine cunoştinţe rezlăţite şi mulţumindu-se 
numai cu sâvârşirea tipicală a serviciilor bisericeşti — şi pe 
acestea numai Dumnezeu ştie cum. 

Atât şi nimic mai mult. 

Din acestea reese că în zadar se mai poate vorbi despre 
o cultură ce se cere candidaţilor hotăriţi de a se face pre- 
oţi fie la oraşe, fie la sate, căci din nenorocire şi spre pier- 
derea demnităţei preoţeşti în multe cazuri rezultatul este 
altul decât cel aşteptat. 

lată pe scurt raţiunea pentru care conferințele pastorale 
se pot consideră pentru preoţi ca unicul mijloc pentru impros- 
pătarea cunoştinţelor căpătate în şcoală şi imbogăţirea lor prin 
experienţa proprie. Că aşă este, aceasta se dovedeşte nu numai 
cu practica ce se urmează în interesul propăşirei culturale şi de 
cei mai învăţaţi oameni, care se întrunesc în congrese sau 
conferințe pentru a-şi comunica unii altora diferitele lor 
cunoştinţe, dar şi cu învățătorii noştri săteşti, cari, deși au 
o cultură şcolară mai inferioară decât seminariştii, — nu mai 
zic de teologi,—cu toate acestea prin introducerea conferin- 
telor lor didactice şi obligaţiunea ce au de a lua numai 
decât parte la aceste conferinţe şi a se pregăti de subiectele 
ce au a se discuta între ei, au ajuns aşă de departe, încât 
chiar şi ţăranul pare că priveşte pe învăţător în satulsău, 
ca pe omul luminărei poporului; iar pe preot îl priveşte 
numai ca pe cel care botează, cunună și înmormântează pe 
oamenii din sat sau din oraş.— Să ştie însă că după porunca 
dată de Domnul nostru lisus Hristos, preotul trebuie mai 
întâi să înveje pe oameni, după cum urmează a-și îndeplini 
şi celelalte datorii preoţeşti: «..... mergând învăţaţi toate 
neamurile, botezându-le în numele Tatălui și Fiului şi al 
Sfântului Duh, îuvăţându-i să păzească toate câte v'am po- 
runcit.....» (Mat. XX VIII. 19 şi 20), Va să zică: misiunea pre- 
oţească este de c învăța sau a lumină poporul. 

Dar în fine să ne reîntoarcem la conferințele noastre 
pastorale şi la preoţii din eparhia noastră, căci aceasta este 
cestiunea, care îndeosebi ne interesează pe noi. 

Participarea tuturor preoţilor noştri, la conferințele pasto- 
rale și lucrarea de cu vreme a tezelor date, cum şi îatruni- 
rea lor in conferinţi culturale, la cercurile şi şcoalele de adulţi, 
devine obligatorie şi din punctul de vedere că preotului de 
acum, i se cere mai mult decât preotului din trecut; căci, din 
fericire, astăzi preotului i s'a asigurat, de ocamdată de către 
Stat, poziţiunea sa materială; adică pâinea de toate zilele, 
şi deci Statul sau societatea are a dreptul de a cere în schimb 
dela preot servicii din ce în ce mai bune, mai pricepute şi 
mai folositoare pentru binele şi folosul poporului nostru 
românesc, care tocmai are mari nevoie de a fi luminat de 
preotul său. 

De aceste servicii putea fi scutit preotul din trecut, pentru 
că el, — sărmanul, — trăia numai din mila poporului şi nu avea 
timpul a se lumina pe sine, pentru ca şi el să lumineze pe 
alţii, căci trebuia să se gândească la pâinea trebuincioasă 
lui şi familiei lui pentru a doua zi. Nu trebuie însă să 
uităm că mulţi din bătrânii noştri preoţi au fost oameni vred- 
nici, cari au lucrat mult pentru luminarea şi ridicarea poporu- 
lui nostru şi cari au ştiut ca, prin credința în Dumnezeu 
să oţelească sufletele şi să încălzească inimile strămoşilor 
noştri, pentru a-şi apără legea, biserica şi moşia; — căci alt- 
fel, nu sar putea explica cum au putut ei să ţie pieptace- 
lor timpuri grele, care au trecut peste țară şi biserică, — 
Ei erau consideraţi ca adevăraţi părinţi, ca conducători şi 
ca luminători ai satelor lor. 


Prea cucernice părinte, 


Cunoaşteţi prea bine cât de mare interes pun Eu personal, 
pe conferințele pastorale. Și ştiţi că ori de câte ori sunteţi 
chiemaţi în conferințele protopopești, de atâtea ori vă vorbesc 
şi Mă silesc a vă convinge despre însemnatele servicii ce preoţii 
noştri prin biserică pot să aducă ţărei şi neamului nostru 
românesc, dacă vor fi la înălţimea chemărei lor. Şi pe cât 
sunt de mulţumit când aud şi constat că unii dintre preoţii 
noştri sunt cu demnitate şi-şi îndeplinesc conştiincios datoria 
lor în societate, cu atâta părere de rău primese ştiri şi 
constat şi Eu însu-Mi, că unii dintre preoţi, deşi puţini la 
număr, sunt nepăsători de misiunea lor şi în loc de a căuta 
să-şi câştige cunoştinţele trebuitoare, ei se sustrag pe căi 
piezişe dela lucrarea tezelor date şi dela participarea la 
conferințele pastorale. 

In faţa celor ce constat decid ca, preoţilor harnici, care 
au lucrat tezele şi au luat parte la conferinţe, să le exprimaţi 
din parte-Mi ale mele mulţumiri şi binecuvăntări episcopale; 
iar celorlalţi, care fără motive au lipsit dela conferințele 
pastorale din Octomvrie trecut, ori s'au prezentat fără a 
aveă tezele lucrate din timp, le veţi comunica că deocam- 
dată vor fi pedepsiţi disciplinar, aşă precum se vede pentru 
fiecare în anexatul tablou, făcând pedeapsa prin servire la 
catedrala episcopală în timpul ce vom decide printr'un alt 
ordin; iar pentru viitor, acei care se vor abate dela aceste 
îndatoriri, vor fi trimeşi în judecata Consistoriului nostru 
eparhial, unde nădăjduesc, că mai ales acei, care au cali- 
tatea de parohi, vor ti condamnaţi la pierderea acestei 
demnități ca nevrednici, deoarece au multe şi importante în- 
datoriri de îndeplinit, pentru binele şi folosul poporului. 

Dată în reședința Noastră episcopală din Galaţi. 


Pimen al Dunărei de jos. 3 Fevruarie 1905. 


DE 

Puterea mistică a fierului (1). 


A 
fe aina cea mare a fierului însă rămâne tot puterea ne- 
“* biruită ce-o are asupra Duhurilor-rele, ca armă de 
spaimă nu numai pe lumea asta ci şi pe cealaltă. 
Aici e tărâmul cel adevărat al credințelor despre 
fier. In sute de împrejurări aleargă Românul la a- 
jutorul fierului, ca să se apere cu el, să lege, să 
alunge, să îngrozească şi să ucidă puterile Necuratului. N'am 
loc să ţi le înşir pe toate câte le ştiu, dar nici nu e nevoie, 
căci din câtevă credinţe şi obiceiuri le poţi cunoaşte pe toate. 

Când o femee nu poate să nască şi să sbate în dureri, 
bărbatul ei ocoleşte casa cu toporul în mână, amenințând, 
sau împlântă două topoare în cruciş în vr'un stâlp al cer- 
dacului, ori într'o grindă, ori în prag. Tot aşa se face când 
nu poate un om să moară şi se luptă. Intr'amândouă ca- 
surile poporul crede că duhurile stau împotriva, şi a naş- 
terii şi a morţii, deci caută să le alunge. 

Inainte de naştere, femeii i se pun la cap arme, o furcă 
de tors, o trigare, un cuţit, un topor, o măciucă. Nu e ade- 
vărat, că poporul pune aceste lucruri «ca să tragă fata, ce 
se va naşte, la furcă, iar băiatul la topor şi la măciucă.» 
Se pune pentru altceva. Căci, atunci de ce tot aceste lu- 
cruri le pune şi la capul celui ce trage de moarte? Intr'a- 
mândouă împrejurările vrea să înspăimânte duhurile. Iar 
furca de tors a intrat între celelalte lucruri, ca Pilat în crez: 
trebuie să se puie o furcă de fier, vestita furcă în super- 
stiţii cu care poţi alungă pricoliciul — omul-lup — şi cu care 
străpungi inima strigoiului în mormânt. 

Indată ce se naşte copilul, moaşele descântă de deochiu 
şi leagă nelipsitul fir roşu al deochiului, apoi îl bat cu o 
bucată de fier — fie cuiu, cuţit ori ae— deasupra uşei. In 
Bucovina bat un cuiu, în Moldova împlântă un ac, în Tran- 
silvania un topor în prag, şi tot în prag împlântă un cuţit 
moaşele din Macedonia şi din Istria şi spun anume că fac 
aşa «ca să nu s'apropie duhurile rele şi să ia copilul.» Tot 
aşa, fără fir roșu, căci ele numai al deochiului, fac îndată 
după ce moare omul. Cuţitul ori toporul în grindă rămâne 
trei zile până ce se întorc oamenii dela îngropăciune. 

In faşa copilului pun moaşele, o bucăţică de fier. Multe 
mame înfăşează copilul totdeauna cu fierul între scutece. 
In leagănul copilului pun un ac, mai ales sub pernă, un 
foarfeci. Românca nu lasă nici odată copilul singur în casă, 
fără să nu puie lângă el în leagăn fier, ori cuțitul, foarfe- 
cele, ori cleştele, ori ce are la îndemână de fier, sfredel, 
daltă, frigare, ori de nu cel puţin un ac. lar dacă n'are, 


(1) Vezi No. 20. 

pune o mătură, căci mătura e dintre armele cele mai pu- 
ternice ale superstiţiei. Asta o fac, ca să nu vie Puternicile 
şi săi schimbe copilul. Copiii nebotezaţi nu se lasă nici 
odată singuri, fie acasă, fie pe câmp pe vremea muncii, fără 
ca să li se puie sub cap drept scut o bucăţică de fier îm- 
potriva duhurilor rele şi a strigelor. După botez, frica ma- 
mei e mai puţină, căci îl crede dat in puterea botezului, cu 
toate acestea, în lipsa ei de lângă copil, îl dă în paza fie- 
rului. Credinţa aceasta îţi explică destul de limpede, de ce 
pe la ţară găseşti totdeauna în leagănul copiilor și în albie 
câte o bucată de metal, mai ales foarfeci, pe cari le rlănţă- 
neşte înainte de a le pune lângă copil, ca s'audă duhul-rău 
acest sunet și să fugă. 

Causa o spun mamele în multe feluri: să nu-i schimbe 
duhurile copilul, să nu-i sugă inima, să nu-l pocească, să 
nu il fure. Ori ce-ar fi, fierul ulungă pe cel Necurat. 

Acestea, deci, în albia copilului. Mortului în sicriu tot aşa 
i se pun lucruri de fier. Dar aici sunt mai anumit căutate. 
Pe lângă cuţit i se pun frânturi de coasă ori de seceră şi 
cuie. Sub cap i se pune un ac—de obiceiu cu aţă, chipul 
ca să aibă cu ce-şi coase hainele pe ceea lume — şi nu piep- 
tene. Ştiu că pe-alocuri îi pun şi săpun, sub cap, ca să se 
spele în lumea cealaltă, dar asta n'are nici un înţeles. Se 
vede că e un zel, rău înţeles al unora, cari văzând că după 
vechiul obiceiu pui mortului sub cap un pieptene şi un ac 
şi își dau cu gândulcă e nevoie săi pui şi săpun,ca să aibă 
de toate ca în viaţă. Lasă că nici acul nu i se pune pentru 
cusut, nici pieptenele pentru pieptănat, ci ca să aibă armă 
la el, fierul, adică acul, şi scut pieptenele, căci pieptenele e 
simbolul pădurii şi în basme şi în descântece, din el se face 
când îl arunci în calea zmeului, un codru nesfârşit şi până 
în cer. In unele locuri e obiceiu că după înmormântare, fac 
mortului o jertfă, iar o babă încunjoară mormântul cu un 
cuţit în mână, amenințând şi descântând în şopte, apoi în- 
fige cuțitul lângă cruce şi-l lasă acolo. Dar obiceiul acesta 
are şi altă însemnătate: atâta loc îi dau mortului, cât ai o- 
colit cu cuțitul. E credinţa în strigoi. Deci, strângi pe mort 
într'un cere magic, ca să nu iasă din mormânt şi să facă 
rău celor vii. Despre acest cerc îţi voiu vorbi acolo unde 
îţi arăt ce sunt strigoii. Trecerea prin cămaşă a cărbunelui, 
a fierului. 

In faşa copilului cos Româncele usturoiu şi fier. De un 
capăt al faşei leagă toporele de metal, ori ciocănele. Cele 
dintâiu haine ale copilului se trec pe sub topor; prin că- 
maşa cea dintâiu a lui se petrece o bucată de fier, băgată 
pe gura cămăşii. In toată Muntenia e obiceiu ca în ziua bo- 
tezului să pui lângă copil, unde doarme, o bucată de fier 
şi să-l împresori cu cenușe, adică cu cercul magic, ca să nu-l 
ducă Mama Pădurii. Femeile lehuze nu ies nici odată din. 

casă fără să ia cu ele o bucăţică de fier, un cuiu, ori un 
ac, chiar numai de-ar merge să aducă lemne ori apă,ori ar 
trece drumul la vecini. Când se întâlnesc două lehuze, schimbă 
între ele, drept dar, bucățele de fier, de obiceiu ace. 

Ţi-am înşirat numai obiceiuri dela naştere şi dela moarte, 
pentru că la aceste e mai mare frica şi grija de duhuri. La 
cununie nu prea joacă rol fierul, căci mai toate obiceiurile 
dela nuntă fiind solare, credinţele legate de ele sunt de alt 
neam, nu de-ale credinţei în duhuri. 

Dar să-ţi arăt aşa în treacăt câteva întrebuinţări ale fie- 
rului într'alte obiceiuri. La sărbătorile de primăvară, când 
înconjoară ţăranii casa şi cuprinsul de pe lângă ea, aprind 
focuri, afumă cu cârpe şi tămâie, stropesc cu aghiasmă și 
fac sgomote cu unelte de fier. Bat un ciocan de altul, clàn- 
țănesc cu foarfecile, zuruesc lanţuri, fac sunet de clopote, 
zăngănesc cuțite, bat coasele. Vorbele ce le rostesc sunt cam 
acestea: «cât ajunge sunetul fierului acestuia, atâta loc să 
n'aibă putere şarpele.» Ori când ar face aceste înconjurări 
ale casei, după obiceiul locului, întruna din sărbătorile bi- 
sericeşti ori populare dela solstițiul de iarnă până la Sf. 
Gheorghe, ceremoniile sunt aceleaşi. La Paşti, ori la Anul 
Nou, ori la Sângeorge, Românii pun o bucăţică de fier sub 
prag, ca să le apere casa. Intr'una dintr'aceste zile, se cio- 
cănesc cu o bucăţică de fier în frunte «ca să le fie capul 
tare ca fierul» zic ei. Purtarea la gât, ca amulet, a unei bu- 
căţi de fier cusută în cârpă, e în deobşte cunoscută. Când 
îţi fură strigoaicele lapte, e bine să baţi în şuştar un cuiu, 
în fund, aşa ca să mulgi laptele pe vârful cuiului. 

Şi aşa nesfârşite altele. Cunoşti dintr'astea cât temeiu pune 
Românul pe fier, ca apărător de boale şi de duhuri. Dar 
s'o ştii, că nu numai fierul e spaimă pentru duhuri, ci ori 
şi ce lucru făcut cu ajutorul fierului. Bagă bine de seamă, 
căci multe credinţe te încurcă şi nu le poţi explică daca 
n'ai în vedere generalisarea puterii fierului, adică trecerea 
puterii sale asupra celor făcute prin el. Ți-am spus, că în- 
săşi rostirea vorbei «fier> înspăimântă duhurile, tot aşa le 
ţine departe de tine talasul, căci aminteşte duhului despre 
rindea, făina lemnului îi aminteşte de sfredel, așchiile îi a- 
mintește toporul, cusătura îi arată acul, ciurul îi aduce 
aminte de sulă, iarba cosită îi spune despre coasă. Şi în 
chipul acesta tot mai departe şi mai departe până la absurd. 
Un simplu băț dacă e rupt n'are putere, dacă e tăiat şi, mai 
ales cioplit puţin, e cu putere, căci cunoaşte cuțitul. Bine în- 
țţeles, acestea se întâmplă rar, căci câtă vreme ai fier, de 
ce să te aperi cu lucruri cari amintesc numai fierul. Zic rar, 
înțelegând chipurile, căci nu sunt mai multe decât degetele 
dela o mână, dar întâmplările sunt multe şi poate că ești 
drumeţ ori cioban pe munte şi wai nimic de fier la tine. 

G. Coşbuc. 

Veste bună pentru plusari. 


ta e k } | 

ulte nevoi şi pacoşti sunt încă pe agricultori! Dar 
ə (G oamenii învățați şi cuminţi caută toate chipurile să 
le înpuţineze, de oarece firea omului e să năzueacă 
mereu spre mai bine. 

Intre acestea e şi răul nemărginit de care su- 
feră agricultorul mare şi mic, că seamănă grâu, porumb, 
ori orz, aşă în bobote, neștiind care o să aibă mai multă 
căutare în piaţă, căci de vândut, vând chiar cu ochii le- 
gaţi, nimeni nu le ţine seamă cât îi costă grâul ori porum- 
bul, ci le spune scurt că aşa se vinde. Acuma nu vine Tur- 
cul să hotărască preţul şi să ia marfa cu deasila, ci Turcul 
e samsarul ori precupeţul, mijlocitor între agricultor şi ca- 
pitalistul cu bani. Aşa că mai tot ce-ar trebui să câştige a- 
gricultorul merge în punga celor cari nu ară, nu seamănă, 
ci numai adună. 

Ei n'au habar de grindină ori secetă, ci, când sunt pâi- 
nele gata, strânse, pot da banul fără primejdie de-a păgubi. 
Şi nu se mulţumesc cu puţin, ci caută, prin tot soiul de vi- 
cleşuguri, a luă recoltele ţărilor pe cât mai puţin. Dânşii 
sunt iscusiţi, au legături în toate ţările din lume, fiind în- 
ţeleşi, când se coboare şi când să urce preţul. Dânşii ştiu 
în cari ţări s'au făcut pâinile şi unde nu. 

E lucru cunoscut că, după secerea grâului, agricultorii 
mari şi mici au nevoe să-l vânză ca să-şi prinză nevoile. 
In apropiere de acest timp jurnalele sunt pline cu veşti, ve- 
nite de prin America și alte părţi de lume, că pe acolos'au 
făcut recolte bogate, că nu le mai pot oamenii dovedi cu 
adunatul! In altă zi vine vestea că la Hamburg şi în alte 
scheli, grâul se vinde cu preţ jos de tot. Și chiar se vinde 
aevea, fiindcă negustorii mari coboară anume preţul. In şche- 
lele dela Brăila şi Galaţi prețurile nu pot să fie mai sus, 
căci şi negustorii de aci mai ades sunt înţeleși cu cei mari 
din lume. Şi nici nu s'ar putea altfel, fiindcă nimeni nu ar 
cumpăra la schelele noastre, găsind aiurea mai eftin. Bieţii 
agricultori oftează amar, tac socoteli și văd că dese ori pre- 
țurile sunt atât de joase că abia li se acopăr cheltuelile! In 
zadar se vaită ei zicând: Rău de se face, rău de nu se face. 
Dacă dă Dumnezeu pâine multă, nu-i preţ; dacă nu se face, 
e rău. Cum o întoarnă bietul agricultor, tot rău! Aceasta o 
zice agricultorul mare cari citește gazete şi vede că preţul 
a scăzut. Stă omul la gânduri: să vânză, nu-i ese câştig; să 
nu vânză, se teme: de pretutindine i-se vestește că preţul 
o să se coboare. Mai rău e că nevoea îl strânge de gât, îi 
trebuie omului bani! Atunci, desnădejduit, vinde cu un câ- 
știg de nimic. Şi până vinde unul e greu, pe urmă vestea se 
lăţeşte şi vând mai toţi. 

Dar ce să mai zicem de bietul ţăran, cari ştie şi mai puţin 
ce-i pe lume şi pe care-l înşeală nu samsarii mari, dar pre- 
cupeţii, cari şi ei trebuie să câştige, trecând pâinea la cei 
mai mari. 

Țăranul vede că a dat Dumnezeu şi s'a făcut belşug. Ha- 
bar n'are că, poate, în alte ţări a fost secetă şi nu s'a făcut 
pâine albă ori porumb şi că nerodirea din America îi poate 
aduce preţ la grâul ori porumbului de aci. In ţară s'a făcut 
pâine, aşă află el la târg, la cârciumă, şi, dacă s'a făcut multă, 
trebuie să fie eftină! Işi dă munca pe nimic, fiindcă are ne- 
voie de bani! Nevoiea e Turcul vremei de azi! Vinde 

tât de eftin că deabia îşi acoperă cheltuelile şi, cu tot belşu- 
ul, are puţină pricopseală. Iar, când vine un an de secetă, 
um a fost cel trecut, ţăranul n'are nimic deoparte. 

Dar, vorba aea, «dute vreme, vin'o vreme». S'au golit ham- 
barele noastre, grâul e vândut, încărcat şi dus peste nouă 
mări ţări. După ce grânarii au cumpărat mai tot grâul din 
lume şi l'au asigurat, ca şobolanii la cuib, avându-l de vân: 
zare pentru morari şi negustori mici, vezi prin jurnale, şi 
scris şi depeşi, că în America ori Argentinia, recolta grâu- 
lui n'a eşit cum se aşteptă, că ploile au nemicit'o ori c'au 
stricat'o nişte viermi! Şi tot aşă vestile sunt rele, iar pre- 
tul grâului începe să se urce. De aci, ţine-te aţă, pe zi ce trece 
preţul se urcă. Agricultorii îşi mușcă degetele c'au vândut, iar 
grânarii câştigă milioane. Țăranul, cu tot anul de belşug 
abia a prins banii birului şi alte câtevă nevoi! 

Iată cum, prin nişte întorsături, nu câştigă nici proprie- 
tarul, cari şi bagă banii în pământ şistă aproape zece luni cu 
inima de gheaţă, o eşi grâul bun sau nu, nici ţăranul, cari 
munceşte din zori şi rabdă, ci negustorii, cari ţin frumusel 
banii în lada de fier, dela cari au şi dobândă, şi samsarii, 
cari nu pun nici un ban, ci numai vorbe, cu cari ameţesc 
lumes. 

Se înţelege că proprietarul, fiindu-i grâul prost plătit, mare 
cu ce face agricultură mai iscusită, n'are cu ce luă semințe 
alese nici cu ce plăti pe lucrători mai bine; căci nu ese la 
capăt. Despre ţăran ce să mai zicem, cari mai nici odată nu 
poate să înnoade cele două capete? 

Toate acestea sunt cunoscute de ani de zile. Mulţi vedeau 
răul, dar nu se găseă leacul. Oamenii învăţaţi din multe ţări 
au ţinut fel de fel de sfaturi şi după multă chibzueală lu- 
mina a început să se facă. Anul acesta regele Italiei a hotă- 
råt să facă începutul cu următorul îndemn: Să se unească 
toate guvernile și să facă un fel de aşezământ, un biurou, 
cu scop dea apără interesele tuturor agricultorilor din lume. 
Acest biurou să aibă biurouri mai mici prin toate ţările, 
de unde să primească veşti de mersul agriculturei, dacâte 
semănături s'au făcut, cât se crede că să iasă, şi de mulţime 
de alte nevoi ale agriculturei. Pe aproape de sfârşitul re- 

coltelor, aceste biurouri vor şti cât grâu ori porumb o să fie 
în fiecare țară, cât o să fie peste tot pământul, şi fiind ştiut 
cât trebuie în toată lumea peun an, vor şti cam ce preţuri 
să hotărască. Atunci se va şti bine în ce ţări e secetă ori 
recoltă bună; agricultorii vor şti cât se poate luă fără a fi 
înşelaţi; ori cine va puteă cere desluşiri la biuroul din capi- 
tala ţări lui. 

Acest aşezământ mai are şi alte scopuri, tot pentru folo- 
sul agriculturei, despre cari vom vorbi altă dată. 

Tot pentru a se înfrână lăcomia grânarilor guvernile vor 
întocmi societăţi cari să cumpere grâne şi alte producte agri- 
cole deadreptul dela proprietari, încât câştigul de milioane 
nu va mai trece la cei cari nu ară nici nu seamănă, ci la 
agricultori şi la norodul, cari se hrăneşte cu pâine. 

Uu lucru înbucurător trebuie să spunem ţăranilor; în toată 
lumea se vede fierbere şi grijă de a se înbunătăţi agricul- 
tura, deci şi soarta agricultorilor. Ştiinţa din răsputeri, ca- 
ută mijloace dea spori rodnicia pământului, maşinării de tot 
soiul se născocesc pe fie cari zi pentru a uşură munca; se 
cercetează cum s'ar regulă vânzarea grânelor ca să nu fie 
înşelaţi, în sfârşit par'că toţi se întrec cari de cari, a veni 
în ajutorul agricultorilor. 

Noi le vom aminti povaţa lui Isus dată lui Petru, când 
se înnecă. «Dă din mâini, Petre !!» 

Tot aşă agricultori trebuie şi ei singuri să vreă,să se ajute 
ascultând poveţele şi ostenind impreună cu cei ce le vor 
binele. 

Sofia Nădejde. 
DD 


Pe timpul năpârlirii părului, adică în lunile Fevruarie și 
Martie, sunt vitele mai simţitoare, deci atunci să 
avem grijă, ca să fie grajdul cald şi să nu fie cu- 
rent de aer. Apoi trebuie nutrite bine, adăogat la 
fân și ceva orz, ovăz ori alte grăunţe. Asemenea 
vom îngriji să aibă așternut bun și seara vom ţe- 
sălă și periă vitele bine. E bine a le ţesălă seara, 
fiindcă rămân în grajd, în căldură, iar nu dimi- 
neața, când le-ar strică frigul de-afară, de oarece 
pe ţesală să ia mult păr de pe ele, în cât sunt mai 
simţitoare la frig. 

RUSUL ȘI CĂMĂTARUL 


Un ţăran rus se duce odată la un cămătar să ia 5 ruble 
cu împrumut, pentru o lună. 

— «Iţi împrumut 5 ruble, zice cămătarul, dar peste o lună 
să-mi dai înapoi opt ruble.» 

Rusul se codeşte de o cam dată, dar fiind la mare strâm- 
torare, primeşte. 

— «Dar, mai zise cămătarul, eu am obiceiul să iau do- 
bânda înainte. Iată, îți dau acum trei ruble şi mai îmi ră- 
mâi dator încă 5.» 

Bietul rus nu e mulţumit cu socoteala cămătarului, dar 
fiindcă nare încotr'o, se învoeşte şi aşa; iscăleşte înscrisul 
şi ia trei ruble. Când să iasă pe uşă, cămătarul îl chiamă 
înapoi. 

— «<la ascultă, omule, ştiu bine că o săţi vină greu să-mi 
plăteşti 5 ruble la capătul lunii; dămi mai bine acum două 
ruble, şi să rămâi să-mi mai plăteşti trei, când s'o împlini 
împrumutul.» 

— «Ai dreptate», zice Rusul, şi îi dă două ruble. 

— <Zău, îmi vine să crez, zise iarăşi cămătarul, că n'ai 
mare nevoe de rubla ce ţi-a mai rămas. Dămi-o şi pe asta 
şi-mi mai rămâi dator două ruble.» 

Rusul, zăpăcit de atâtea socoteli, nu mai pricepe nimic; 
dă şi rubla ce mai are şi fără să fi luat vre-un ban împru- 
mut, rămâne să plătească peste o lună. două ruble camătă. 


T. Rudu S. 


ATENEUL ROMÂN 


nouă expozițiune de pictură s'a deschis în palatul Ateneu- 
lui, urmând după altele mai multe în curs de vre o 
patru cinci luni. 

Oricari ar fi aprecierile ce sar puteă face asupra 
valorii lucrărilor expuse, aceste expoziţii arată că se 
lucrează în ţara noastră pe tărâmul artistic şi, de sigur, munca 
stătuitoare este una din condiţiunile progresului în orice direc- 
une. 


Ateneul, îndată ce sa aşezat în măreţul palat din Calea Vic- 
toriei, a deschis porţile sale tuturor manilestărilor de artă, şi 
în istoria dezvoltării noastre artistice această instituţie va ocupă 
un loc de onoare prin sprijinul ce a acordat totdeauna artişti- 
lor. Săli mari sau pus la dispoziţia lor şi publicul capitalei se 
deprinde pe fiecare zi să ia drumul «spre Ateneu», ştiind că 
va aveă cu ce să-şi desfete privirea şi să-şi îmbogăţească mintea. 

Credem nemerit acest prilej ca să dám cititorilor noștri o 
serie de însemnări despre trecutul acestei instituţiuni şi despre 
starea ei actuală. 


Societatea Ateneului s'a înfiinţat în anul 1865 în Bucureşti, 
după ce funcţionase în lași în anii 1860—1861. Acolo ea publică 
şi o revistă întitulată «Ateneul Român». 

In Bucureşti idea porni dela Constantin Esarcu, și la 28 
Ianuarie 1865 el ţinu cea dintâiu conferință în sala cea mare 
a caselor lui Beizadea Constantin Ghica, având ca subiect: 
natura şi reguurile ei. 

O revistă din acel timp, Isis sau Natura, pe care o redactă 
profesorul de științe naturale, d-rul Baraş, unul din cei dintâiu 
vulgarizatori ai chestiunilor ştiinţifice în ţara noastră, vorbiă 
cu mare entusiasm despre deschiderea acestor «cursuri publice». 

lată câteva rânduri din acea foae:«Opt ore nu sunaseră încă și 
mai mult de cinci șease sute (unii zic mai mult de o mie) 
persoane se aflau în sală, așteptând ca d-l Esarcu să înceapă 
discursul de inaugurare. O mare parte din protesorii și studenţii 
facultăţilor, mai mulţi membri ai Curţii de Casație, mai mulţi 
deputaţi şi senatori, câteva din somităţile noastre sociale... 
persoane din toate clasele societăţii, luară parte la această ser- 
bare intelectuală. „Acest concurs numeros, atenţiunea cu care 
d-l Esarcu a fost ascultat... -vor semnele înainte mergătoare 
ale acestei mișcări de vieaţă, a acelor entuziasme juvenile, a a- 
celei ardori generoase care produce lucrările cele mari şi no- 
bile... 2...» 

Intre acei cari au ţinut prima serie de conterinţe însemnăm 
pe Nicolae Racoviţă, lost ministru de instrucţie, B. P. Hasdeu, 
fost profesor de filologie la Universitate, Em. Bacaloglu, fost 
protesor de fizică la Universitate, P. S. Aurelian, fost ministru 
şi președinte al consiliului de miniștri, Ulysse de Marsillac, fost 
protesor de limba franceză, Alexandru Petrescu, fost membru 
al Curţii de Casaţiune, C. Stăncescu, fost director al şcoalei de 
arte irmoase. 

Chiar în anul dintâiu, Ateneul avu o sală specială dată de 
ministrul N. Creţulescu, în vechia clădire dela intrarea Cișmi- 
giului, unde se află azi teatrul Liric. Aci veniră rând pe rând, 
cei mai însemnați bărbaţi ai neamului nostru, oameni politici, 
poeţi, istorici, oameni de ştiinţe exacte. I. Heliade-Rădulescu, 
lon C. Brătianu, Vasile Alecsandri, Mihail Kogălniceanu, Vasile 
Boerescu, Ion Ghica, Caro. Davila, ca să pomenim numai dintre 
cei trecuţi din viaţă, şi alţii mulţi cari încă trăiesc și luptă pen- 
tru propăşirea patriei, înscriseră numele lor în lista conferințe- 
lor Ateneului. 

In Noemvrie 1866, Principele Carol asistă, pentru prima oară la o 
conferință a lui Bacaloglu și în 1868 primi a fi preşedinte de 
onoare al acestei societăţi. Cu această ocaziune sa emis idea 
de a se strânge un lond pentru a se construi un local propriu 
al Ateneului. M. S. a aprobat propunerea. 

Cu greu, în timp de mulţi ani, s'a adunat suma trebuitoare 
pentru clădire, la care a contribuit şi statul cu o însemnată parte. 
In 1888 la 16 Fevruarie, sa inaugurat seria conferinţelor în sala 
de jos a palatului actual (unde se fac acum expoziţii de pictură), 
iar în 1889 sa dechis sala cea mare, unde se urmează regulat 
conterinţele până în prezent. 

Dela 1865 până la 1903 sau ţinut 802 conferinţe de către 202 
conferenţiari. 


Ca adaos la aceste notițe dăm vederea palatului Ateneului şi 
sala în care se tac expoziţiile de pictură. 


NB. Notiţele de mai sus sunt luate după Anuarul Ateneului Român, de 
Tr. G. Djuvara Buc. 1904. 
Gh. A. 


ioară. 


, vedere exferi 


Român 


Palatul Ateneulu 


ca.To 


WWW. 


564 ALBINA 


foloasele păstrărei. 


— Noroc, noroc, moș Gheorghe, ce mai faci, cum te 
mai lauzi? 

— Noroc să ne dea Dumnezeu la toți, nepoate Vasile, 
uite ce fac, mai robotesc p'aci prin prejurul casei, ba că 
îngrijesc de-ale vite, ba că pe apucate mai împletesc niște 
coșuri (târne), și multe altele de-ale gospodăriei, căci de, 
noi cu breasla plugăriei, iarna ce mai stăm pe lângă casă, 
căci vara ne ținem de treabă pe-ale ogoare. 

— Dar d-ta, nepoate Vasile, încotr'o ai pornit'o? 

— Nicăeri în altă parte, decât până aci la d-ta, moș 
Gheorghe; altă treabă mai nam acum iarna, decât să mă 
plimb când la d-ta, când la altul, că doar mi-o fi de-ajuns 
cât muncesc toată vericica pe cel câmp. 

— Iaca, zău, eu nu sunt de părerea d-tale, Moș Gheor- 
ghe, ca să-mi lac de lucru și iarna, că doar n'o să trăim 
cât lumea. Apoi, de părerea asta sunt mai toți din sat; 
nu vezi d-ta cum cei mai mulți ne adunăm când la răs- 
pântia din deal, când la vre-una din cârciume, și stâm de 
vorbă și ne povestim la verzi şi uscate; ba, ceva mai mult, 
colo la cârciumă se mai găsește câte unul mai blagoslo- 
vit care tace cinste cu câte un rachiaș și, azi așa, mâine 
așa, până ne pomenim că a trecut iarna. 

— Așa o fi, nepoate Vasile, fiecare face cum îl duce 
capul; eu unul m'am deprins să-mi găsesc și iarna de lu- 
cru și, — slavă Domnului, — sunt folosit, am tot ce-mi trebuie. 

— Parcă noi,-—ăștia cari ne plimbăm, — n'avem ce ne 
trebuie moș Gheorghe?; atât doar, co ducem cam sgâriat 
cu porumbul și cu nutrețul de vite, dar asta nu face ni- 
mic, că, uite, așteptăm din zi în zi să ne dea stăpănirea, căci 
ne-a trecut pe o listă la primărie. Până atunci însă, am să 
te rog cevă, moș Gheorghe: să mă împrumuți cu un sac, 
doui de porumb, că zău, — dacă mă crezi, — pentru mâine 
nam mălaiu. 

— Hei, dragă nepoate, acum te prinseiu de limbă; zi- 
se-și că ai tot ce-ţi trebuie; ce fel de avut e àsta, când 
îm sput că mâine no să az mălai și că aştepţi săli dea 
stăpânirea porumb şi nulreţ e 

-— Asta-i asta, moș Gheorghe!? apoi, d-ta parcă nu știi 
că astăvară nu sa făcut nici porumb nici nutreţ!? 

— Ştiu prea bine, dragul meu, că doar Ís și eu pe lume, 
dar mai ştiu că acum un an ai făcut porumb si nutreţ, ba 
încă si de ajuns, să fi tot avut pentru doui ani. 

— Ei și, ce vrei să zici cu asta, moş Gheorghe? Nu 
care cumva era să opresc tot porumbul și nutrețul de atunci 
și să-l fi ținut pentru anul ăsta? 

— Tocmai, asta vreau să-ți spun, nepoate Vasile. 

— Ştii că ai haz, moș Gheorghe? Parcă eu ași fi zo- 
diaș să fi știut că nare să se facă porumbul astă vară! 

— Să nute prindă de loc mirarea, — dragul meu; — 
dacă vrei, ascultă-mă și să bagi la ureche sfatul meu: êz 
totdeauna să-ți opreşti porumb în coș ca să ai pentru două 
veri, şi numai atunci pofi să-ţi vinzi prisosul, când te vei 
încvedință că în vara urmăloare are să se facă porumd; 
așa, bună oară, dacă acum un an,— când sa făcul po- 
rumb din belsug, — ai fi oprit porumb nu numai pentru 
astă vară, ci și peniru vara vizloare, așa e că îți prindeă 
bine acum? Uite, eu în totdeauna fac așa, și-mi prinde 
tare bine. 

— Așa e, moș Gheorghe, dar, vezi că eu apucasem de 
vândusem prisosul de cu toamnă; vorba d-tale e sfântă, 
dacă opream porumbul barem până în timpul prașilei a 
doua de astă vară, atunci nu-l mai vindeam Doamne fe- 
rește, căci ni se arătă destul de bine că toamna no să 
avem ce culege. 

— Si cu nutrețul tot așa să faci, dragă nepoate; vara, 
în timpul treerișului adună paele, toamna cocenii, moho- 
rul strânge-l cu socoteală și nu-l risipi, căci vorba ceea, 
nu se știe ceva fi mâine. Să nu așteptăm tot dela stăpânire, 
căci stăpântrea își are şi ea greutățile eï ; apoi, unde mai pui 
la socoteală, că dacă toți am așteptă dela stăpânire, cum ar 
mai puteă şi stăpânirea să ne ajute? Ba din contra, când 
vin așa timpuri de secetă, noi să ne mândrim că n'avem 
nevoie de ajutorul stăpânirei. 

Afară de asta, dragă nepoțele, îți mai dau un sfat: caută 
de muncește și iarna, lucrează câteceva, fie pentru casă, 
fie ca să faci un lucru de vânzare și să poţi luă cevă pă- 
răluțe, căci de colo puţin, dincolo puţin, se face grămăjuia 
mare și te ajută la nevoie. 

— Nam ce mai zice, moș Gheorghe, ai toată drepta- 
tea și nu ştiu cum să-ți mulțumesc mai bine că mi-ai des- 

chis ochii; sfaturile date de d-ta, le voiu lăsă ca o moşte- 
nire sfântă copiilor mei, și-i voiu deprinde de mici să meargă 
pe acest drum frumos. 

— Așa, dragă nepoate, fă așa căci vei fi în totdeauna 
mulțumit; acum, pe lângă sfaturile ce ţi-am dat, iată că îți 
imprumut și doui saci de porumb. 

— Săţi dea Dumnezeu sănătate, moș Gheorghe, și să 
știi că am să fac toate chipurile să-ți plătesc acest porumb 
cât de curând. Să mai știi, moș Gheorghe, că de câte ori 
voiu aveă nevoie de sfaturi, am să viu la d-ta să mile dai, 
și cred că nai să te superi. 

— Vin'o, nepoţele, vino și te voiu sfătui ca pe un co- 
pil al meu. 

— Să ne vedem sănătoși, moș Gheorghe. 

— Să vii sănătos, nepoate. 

loan E. Mihăescu. 
Comuna Gologanu (R.-Sărat). 
—— PI 


CEVA DESPRE LUME 


umea coprinde tot ceea ce este luminat de soare: 

4 ceea ce vedem şi ceea ce nu vedem, cerul şi pământul. 

Ea este formată din materie, care este un ce, o 
substanţă, ce se bucură de proprietatea de impe- 
netrabilitate. 

Impenelrabilitatea este acea însuşire a materiei, în vir- 
tutea căreia două corpuri nu pot să ocupe împreună şi 
deodată, acelaşi spaţiu în lume. 

Prin corp se înţelege orice parte mărginită a materiei, a 
cărei existenţă ne este dovedită prin unul din simţurile 
noastre. Totalitatea corpurilor constitue natura. 

In natură se află două feluri de corpuri: unele brute sau 
minerale, altele viețuitoare sau organice. 

Ştiinţa care se îndeletniceşte cu studiul corpurilor răspândite 
pe suprafaţa pământului sau aflate în interiorul lui, poartă 
numele de Istoria Naturală 

Creatorul Istoriei nalurale a fost Aristote, un mare filozof 
grec, care a trăit între anii 384—392 înainte de Iisus Cristos, 
şi ale cărui lucrări au fost continuate de către Teofrast, un 
alt filozof grec. In al 16-lea veac al erei noastre, mai mulţi 
învăţaţi, s'au ocupat cu studiul acestei ştiinţe, între cari 
însemnăm pe: Cesalpin, Harcey, Bauhin; după aceştia în 
cursul veacurilor Leeuvrenhoek, Svvammerdam, Tournefort, 
Linné, Buffon, Jussieu, Cuvier, Lamark, Darvvin, ete. 

Corpurile organizate se deosibesc în vegetale şi în ani- 
male; ele sunt corpuri cari au vieaţă, sunt fiinte vefuitoare. 

Incă din 1833 /. Herschel, a exprimat ideia, că razele 
soarelui, sunt întâiul izvor, al aproape tuturor mişcărilor care 
se petrec la suprafaţa pământului şi prin urmare şi al vieţei. 

Soarele este arcul statornic întins care întreţine toată 
actitatea pământească; pune atmosfera în mişcare, ridică 
apa în nori şi formează fluviile. Lumina cea mai mişcă- 
toare dintre puteri, apucată în zbor de către pământ, este 
prinsă de plante, care le serveşte a produce neîncetat o 
sumă de diferenţe chimice. Lumea vegetală este un rezer- 
voriu în care sunt ficsate razele fugitive ale soarelui; acolo 
ele sunt depuse şi fasonate pentru un anumit scop: plantele 
iau o putere, lumina şi dau altă putere, diferenţa chimică 
In procesul vieţei, nu este decât o transformaţiune, fie de 
materie, fie de forţă, dar nici odată o creaţiune de una sau 
de alta». (1) 

Cu alte cuvinte, lucrătorul, ziditorul plantei pe pământ, 
nu este altcineva decât soarele. Dar ştim că animalele nu 
pot vieţui fără alimente, şi alimentele sunt luate de unele, 
ca boul, cămila etc. deadreptul dintre vegetale, iar de către 
altele ca leul, câinele, şi chiar de către om, tot din vege- 
tale, nutrindu-se cu carnea animalelor erbivore, carne a 
cărei constituire este datorită alimentaţiunei vegetale, ast- 
fel că, existenţa animalelor este subordonată, existenţei 
vegetalelor. 

Fiinţa plantei îşi are izvorul în razele soarelui, şi fără de 
plante animalele nu pot există. 

Şi când stai şi te gândeşti cât meşteşug este pus în alcă- 
tuirea lumei, câtă ordine în mersul lucrurilor, în plăzmuirea 
şi manifestaţiunea vieţei pe pământ, nu poţi să nu-ţi ridici 
fruntea către Cel A tot puternic, şi a striga ca psalmistul: 
«Mare eşti Doamne şi minunate sunt lucrurile tale» .....! 

Nu se ştie, în mod hotărât când a apărut viaţa pe 
pământ, când corpurile veţuitoare s'au creat s'au au fost 
create; ceea ce astăzi se cunoaşte, este că ele nu pot săse 
nască în chip spontaneu, că ele nu pot eşi din corpuri 
nevieţuitoare, ci totdeauna un corp veţuitor purcede dintr'un 
altul, oarecum asemănător ca făptură, şi numai decât înze- 
strat de viaţă. 

Mai este dovedit că dela apariţiunea pe pământ a materiei 
veţuitoare, ea nu a încetat o clipă de a exista. 

Materia vieţuitoare se caracterisează prin mai multe parti- 
cularităţi. 

Ea grupează, strânge substanţa neorganică, materia cor- 
purilor bruţi şi o transformă în materie vieţuitoare. O pildă: 

— Un bulion, o supă, în urma căldurii prin care a trecut la 


(1) «Iulius Robert Mayer 1845». 

fierbere, nu mai poate cuprinde existenţa vieţei în materialul 
care o compune In această stare închizând'o într'o garafă în 
aşă fel încât să nu mai poată pătrunde nimic din afară în 
ea, vom vedeă că acea fiertură, se va putea păstră neschim- 
bată, timp nesfârşit. Destupaţi garafa, sau spargeţi'o puţin 
întro margine, şi vârâţi înăuntru puţină drojdie de bere, 
sau puţin borş, un grăunte de grâu, sau fără să vârâţi a- 
ceste corpuri cu viaţă în sticlă, va fi destul s'o lăsţi deschisă 
şi vor pătrunde în acel bulion, milioane de vietăţi, pe cari 
nu le putem vedea cu ochii liberi, dar cari să găsesc în 
aer, şi îndată fiertura se va schimba, se va turbura, va 
mirosi, se va acri, sau se va îndulci poate, pentru faptul, 
că fiinţele veţuitoare intrate sau căzute în ea. se ospătează 
pe seama ei; ele iau din materialul bulionnlui părţile tre- 
buincioase vieţei lor, transformându-le în materia vieţuitoare 
schimbând prin aceasta compoziţiunea lui, tăcândul a se 
înfăţişea sub o altă formă. 

Materia vieţuitoare deci, atrage, prinde din corpurile brute 
anumite părţi, cărora le împrumută caracterul de viaţă. Sub 
influenţa ei neorganicul devine organic. ceeace nu poate 
face materia brută, nefiind în stare de a da loc prin ea în- 
săşi la materie organisată, la corp vieţuitor. 

Materia vieţuitoare scoate din cea brută, aceea cei este 
necesar pentru existenţa şi manifestaţiuneu ei vitală. Fa 
este de o composiţiune mult mai complicată și mai puţin 
stabilă decât cea brută, ceeace face că, pentru ca să existe, 
să se păstreze, trebuie să lupte neîncetat în contra cause- 
lor exterioare, în contra agenţilor casnici, cari tind în con- 
tinuo au readuce la o composiţiune mai simplă, sub o formă 
mai statornică, sub formă minerală. Fiecare moleculă a ma- 
teriei vieţuitoare, fiecare părticică a corpului nostru bu- 
nioară, se găseşte în continuă luptă cu zişii agenţi, cu for- 
tele fisico-chimice. 

De fapt viaţa nu este altceva decât această luptă, această 
reacțiune a materiei vieţuitoare în contra acţiunei mediului în 
care se găseşte, în contra forţelor casnice. Și cum, acţiunile 
casnice sunt variate, urmează că şi materia vieţuitoare reac- 
ționează deosebit pentru fiecare dintre ele, de unde resultă 
că şi reacţiunile sunt variate. 

Materia vieţuitoare reacţionează dar în diferite chipuri, 
corespunzând la fiecare acţiune casnică. Prin aceasta ea exe- 
cută diferite lucrări, reacţiuni, care în fisiologie poartă nu- 
mele de funcțiuni. Dar îndeplinirea oricărei funcțiuni ce- 
re un instrument, un organ. Deci, acţiunea externă asu- 
pra fiinţei vieţuitoare, aduce reacțiune, adică funcţiune, fun- 
cțiunea la rândul ei aduce organul. 

Exemplul dat de către învățatul M. Roger, este caracte- 
ristic: <La larvele de salamandră care înnotă la suprafaţa 
apei, în locul plămânilor li se desvoltă branchii; anomalia 

poate merge atât de departe, în cât larvele de şopârlă, ţinute 
în apă, pot deveni dupa un timp apte pentru a se reproduce.» 


Salamandra. 


Ce vedem în acest exemplu: acțiunea exterioară casnică, 
— în casul de față, apa,— influențând asupra larvelor de sala- 
mandre, le obiigă pe acestea a reacționà, pentru a putea 
trăì, potrivit acelei acțiuni, care numai este aceeași ca la 
părinții lor, ir oala la suprafaţa apei, şi deci sub influența 
directă a aerului. Hheacţiunea acestor larve, din această causă 
diferă de a părinţilor, dar reacţiunea inplică funcțiunea, iar 
funcțiunea la rândul ei pentru a se îndeplini comandă or- 
ganul trebuincios, care in împrejurările în cari ele se află, 
e branchiile, iar nu umani 


; Hy ilana 


Şopårlă. 


Şi încă şi alte pilde putem cità in acest sens. Așşă gar- 
pele Culeuvra (colubra), ştim că se prăseşte prin ouă, ouând 
în nisip. Inchisă într'un loc în care nu s'ar găsi nisip,zea 
numai ouă, ci îşi păstrează ouăle în corpul său până se 

clocesc, născând puii. Ce s'a întâmplat deci. Animalul a reac- 

ționat în contra mediului exterior neprielnice în care se află, 

reacţiunea manifestându-se prin acomodarea a o parte din 

organele de reproducțiune la circomstanțele nenaturale în 

care se găseşte, devenind astfel din ovipar, vivipar. 

(Va urma). Irimia Popescu. 
Medie Veterinar 


PP =—— 


Ingrășămintele în Agricultură. 


o Pe a Sf e , 
Îngrăşa ogoarele, hotărâte culturii cerealelor şi le- 
ek gumelor, însemnează a le face mai productive prin 
adăogarea de elemente fertilizătoare, pe cari diferi- 
tele plante, pentru hrana şi desvoltarea lor în mod 
natural şi sistematic, le iau ogoarelor, sărăcindu-le astfel 
din ce în ce tot mai mult, 

Principalele îngrăşăminte sunt: bălegarul ce-l avem dela 
vitele pe cari le ţinem în bătătură, spre a ne ajută şi fo- 
losi în deosebite chipuri, gunoiul din coteţele păsărilor şi ale 
porcilor, kumusul dobândit din putreziciuni animale şi ve- 
getale, fosfalele şi însfârşit excrementele omeneşti. Tot cu 
îngrăşăminte vegetale se întrebuinţează în Elveția un fel 
de turte ce se capătă prin fermentarea grăunțelor de cereale, de 
frueţe, etc, după ce s'a extras sucul dintr'însele prin des- 
tilaţiune ca: boasca sau resturile dela tescovina de prune și 
de struguri, de mere, pere, etc. Acestea sunt foarte bogate în 
acid fosforic. In fine îngrășămintele dobândite prin îngro- 
parea sub brazda plugului a unor plante verzi ca: porum- 
bul. costreiul sau mohorul, etc. 

Dintre toate aceste feluri de îngrăşăminte, cel mai bun 
şi cel mai la îndemână este bălegarul de vite. El este format din 
descompunerea paielor ce servesc ca aşternut vitelor în 
grajduri şi în staulele lor, amestecat cu urina și cu balega 
lor. Pentru ca bălegarul să-şi păstreze toate elementele lui 
fertilizătoare necesare solului de cultură cerealelor, e nea- 
părat de trebuinţă, ca agricultorul în genere şi în special 
săteanul român, să ştie să-l adune şi să-l păstreze printr'o 
prealabilă fermentaţiune a tuturor gazurilor ce conţine o 
grămadă de bălegar bine întreţinută. 

Păstrarea bălegarului, deci, cere din partea plugaru- 
lui român oarecare îngrijiri unite cu o pricepere şi o hăr- 
nicie de care Elveţienii sunt destoinici în cel mai înalt grad. 

Aşa, păstrarea şi adunarea udului vitelor, care conţine 
partea cea mai prețioasă a bălegarului, e grija de căpetenie 
a agricultorului elveţian ; acesta stropeşte cu apă din când 
în când regulat grămada de bălegar şi numai seara după 
apusul soarelui; grămada s'aşează totdeauna într'un loc 
adăpostit şi ferit de arşiţa soarelui de vară, nu departe de 

grajd sau de staulul vitelor, spre a nu se uscă bălegarul 
din grămadă şi, deci, a se evaporă gazele dintr'iîsul, căci 
atunci bălegarul nu mai este aproape de nici un preţ. 

Nu ogrinjii sau paiele din bălegar dau plantelor hrana tre- 
buincioasă solului, ci termentarea lor împreună cu udul ani- 
malelor, care cuprinde mult azot din care rădăcinele vege- 
talelor absorb sucul trebuincios desvoltării plantelor puse 
în pământ; deci bălegarul nu trebuie împrăștiat pe ogoare 
îndată ce se scoate din grajdurile vitelor, cum fac mulţi să- 
teni din nepricepere, ci trebuie cu grije adunat şi ţinut în 
grămadă, dându-i-se îngrijirile arătate mai sus, spre a se 
fermentă pe deplin; contrariu s'ar descompune şi astfel ar 
pierde cantitatea de principii fertilizătoare şi mai ales ma- 
teriile azotate şi amoniacul. 

Cu cât grajdurile se rânesc (curăţă) mai des şi cu cât vi- 
tele sunt mai bine hrănite, cu atât bălegarul lor este mai 
folositor arăturilor în genere. 

Felul bălegarului, şi proveniența lui, nu mai puţin tre- 
buie ţinut în seamă de către agricultorul harnic şi priceput. 

Aşa bălegarul zis cald, cum e cel de cal şi cel de oaie, 
ca şi gunoiul de pasăre e potrivit pământurilor argiloase 
sau lutoase, pe câtă vreme cel rece cum este cel de vaci, 
boi şi porci e priincios terenurilor nisipoase. 

Prin amestecarea bălegarului de vite cu rămăşiţe de plante, 
şi de animale, se măreşte cantitatea de îngrăşăminte, când 
sunt bine proporţionate; de aceea plugarul harnic şi price- 
put nu trebuie a lăsă ca să se piardă nimic din ceeace îi 
dau vitele şi păsările pe cari le creşte şi le îngrijește pe 
lângă casa sa. 

Bălegarul numit guano, care se găseşte pe țărmurile mă- 
rilor şi ale oceanelor, depus de pasările marine, cum e în 
Peru şi în Chili din America, e un îngrăşământ puternic 
şi foarte cald ce coprinde într'însul mult azot şi acid fosforic. 

Agricultorii Elveţieni cari nu posed decât nişte bucățele 
foarte mici de pământ, care în general e muntos, întrebuin- 
țează un îngrăşământ complimentar, adică un îngrășământ 
pe care-l dau solului în timpul semănatului sau în timpul 
vegetaţiunei plantelor, compus din plante oleoginoase şi din 
rădăcini de plante de nutreţ în cantitate de 150 — 200 kilo- 
grame pentru un hectar de cereale. 

Pălegarul negru animal compus din oase şi alte mortă- 
ciuni animale calcinate este asemenea un îngrășământ mi- 
nunat; el cuprinde mult fosfat de calciu (var), ceeace îl face 
foarte priincios ogoarelor semănate cu grâu, cu cartofi, cu 
varză, etc. 

In unele ţări se găsesc fosfate naturale cari sunt cele mai 
folositoare îngrăşăminte şi cari se pot transformă în super- 
fosfate prin mijlocul acidului sulfuric, care are proprietatea 
de a face mult mai solubil acidul fosforic, ce conţin într'în- 
sele. 

In Austria, în Elveţia şi aiurea, escrementele omenești, 
după ce se desinfectează cu ajutorul pământului, ori alpul- 
berii de lemne, al sulfatului de fier şi al altor sulfate me- 
talice, formează un preţios îngrăşământ pentru ogoarele a- 
gricultorilor din acele ţări (1). 

Indemnăm dar din toată inima pe iubiții noştri săteni plu- 
gari ca să aibă toată grija de a-şi îmbunătăţi ţarinele prin 
ingrășămintele strânse zi cu zi dela vitele lor şi de ale păs- 
tră după cum am arătat, spre a se bucură, tot mai mult, de 
rodul muncei lor și a-şi îngriji mai bine vitele de cari se 
folosesc la munca câmpului; căci atunci şi Dumnezeu le va 
stă mereu într'ajutor şi va binecuvântă sporul muncei lor, 
spre binele şi fericirea lor şi a patriei noastre, în viitor; căci 
proverbul zice: «Munca când ti-o cauţi bine, Dumnezeu este 
cu tine.» 

Ştefan Ririizescu 
Inst. la şc. *Petrache Poenaru: din Capitală. 

G VESTE BUNĂ 


Societatea Țesătoarea. 


D-l Ministru al Cultelor Vizitează Şcoala Ortodoxă de Fete 
„Sânta Elena“ 


in inițiativa M. S. Regina s'a înființat o nouă 
societate în Bucureşti numită « /esătoarea:, cu. 
umanitarul şi naţionalul scop: De a incurajă 
d cultura gândacilor de mătase, producerea boran- 
i gicului cu mașini sistematice, înzestrarea comune- 
lor cu cuptoare, de uscat gogoușile, ca să nu în- 
flutureze, și cu războae sistematice. 

De asemenea societatea își ia angajamentul să 
procure cultivatorilor sămânţa, în mod gratuit și de a cumpără 
dela toţi producătorii toate gogoșile ce le vor aveă. 

Cu această ocaziune preotului Iconom Const. Ionescu, care 
sa ocupat în mod special cu cultura sistematică a gândacilor 
de mătase, cu producerea și țesutul mătasei la Școala Ortodoză 
de fete «Sânta Elena» fondată de Sânţia sa, i s'a făcut Inalta 
distincţiune de a fi chemat de M. S. Regina la Palatul regal la 
toate conslătuirile premergătoare înfiinţării acestei mult folosi- 
toare societăți. Ne bucurăm de distincțiunea ce s'a făcut părinte- 
lui Ionescu, un fruntaş între preoţi, și îl felicităm în acelaș 
timp de modul patriotic și inteligent cum şi-a organizat şcoala 
SI, Sale Sdnta Elena, spre a dovedi că e utilă. Această școală 


PE Extras din revista Elvețiană -L'Educateur- No. 5, din 4 Februare 
9. 

singură fiind specială în cultura mătăsei, a și fost vizitată de 
dl D. Catargi trimes din partea M. S. Regina; precum şi de 
d-l Mihail Vlădescu, Ministru! cultelor, de d | Hurmuzescu secre- 
tar general şi de d 1 C. Chiricescu, Administratorul casei Bisericii. 

Sub conducerea părintelui Ionescu, care da explicaţiunile nece- 
sare s'a vizitat: 

1) Clasele primare, unde copii au intonat imnul Regal. Aci 
d-l Ministru a pus mai multe întrebări copiilor. 

2) Secţia de Educaţie, unde elevele lucrau croitorie şi broderie. 

3) Dormitorul, unde a fost admirate cuverturile după paturi 
făcute din ţesături naţionale în şeoală. 

4) Secția Sericieolă, a atras foarte mult atenţiunea, operaţi- 
unea trasului boranegicului la maşină sistematică și cuptorul de 
uscat gogoșile,. 

5) Secţia de tricotaj, unde se lucră: ciorapi, llanele, jambiere și 
jupoane. 

6) Secția de țesălorie, unde se lucră lâna de cum se ia dela 
oae și trecând-o prin o serie de maşini se preface în ştofă. Ţesă- 
turi de mătase şi covoare. Mult sa interesat d-l Ministru de 
diferența între un războiu românesc primitiv și un războiu de 
lemn, dar perfecţionat, şi care în urma unei mici modificări a- 
dusă războiului primitiv, este în măsură a produce până la 20 
metrii pe zi. A mai constatat d-l Ministru, că pe când cu răz- 
boiul primitiv nu se poate obține o lăţime mai mare de 80—90 
c. m. cu cel modificat se obţine o lăţime până la 2 metri. Se 
ţeseă chiar feţe de mese late de 1,40 m. 

Când d-l Ministru a intrat în atelierul de țesătorie elevele 
au intonat imnul Fetele casnice, imn, care nicăieri nu a fost 
mai bine şi la locul său executat, căci după ce fetele au ispră- 
vit imnul, fiecare s'a aşezat la războiul său și au început să 
lucreze, în cât inima îţi tresăltă de bucurie când auzeai țăcănitul 
regulat al războaielor conduse de adevăratele țesătoare. Nu mai 
puţin a admirat d-l Ministru pe o elevă, care broda în ţesetură 
pe St. Nicolae, destinată a fi perdea la uşile împărătești. 

7) Din ţesătorie d-l Ministru a observat grădina unde vara 
elevele se exercitează la cultura zarzavaturilor. 

8) In capela şcoalei unde elevele îşi fac rugăciunea dimineaţa 
şi seara. La intrare, elevele au întâmpinat pe d-l Ministru cu 
cântarea frumoasă din acatistul M. D-lui Apărătoare Doamne. 

9) Din capelă d-l Ministru a fost condus în secția de croi- 
torie practică, unde elevele au întâmpinat pe d-l Ministru cu 
un imn. Aci sa observat diferite rochii de comande lăcute 
bine şi elegant executate. Elevele în 3 ani capătă meșteșugul 
croitoriei complect. 

10) La FEzpoziţie. Din croitorie am mers în sala de expozi- 
ție unde erau expuse produsele şcoalei, ca: pânză, olandă, stofe, 
postavuri, şeviot, cașmir, ciorapi, jupoane, flanele, rochițe de 
copii. O serie de scule de borangic dela grosimea de o gogoaşă 
până la 60 de gogoşi în fir, pânză de mătase etc. D-ra Ionescu 

Elena specialistă în sericicultură, fiica părintelui Ionescu, a 
prezentat d-lui Ministru o serie de mai mult de 20 feluri de 
gogoşi din diferite părți ale lumei şi mai ales din Asia. 

11) Vrednic e lucrătorul de plata sa: zice sf. scriptură. 
După atâta oboseală s'a oferit d-lui Ministru şi celor de față câte 
un pahar de şampanie, turtă şi pișcoturi lucrate de elevele şcoalei. 

D-} Ministru a binevoit a mulțămi părintelui Ionescu fonda- 
torul și conducătorul şcoalei, că i-a procurat ocazia de a constată 
că întrun local de o aparenţă atât de modestă se desvoltă atâta 
muncă inteligentă și «atât de bine îmi pare, zice d-l Ministru, 
că am vizitat această școală, încât urez, ca școalele ce se vor 
mai înfiinţă în ţară, să vie să ia model dela școala Ortodoză 
de fete Sfânta Elena. Dea Dumnezeu să progreseze neconte- 
nit şi eu lăgăduesc tot sprijinul, căci îl merită». 

La aceste cuvinte atât de măgulitoare, părintele Ionescu a 
mulţumit cu recunoştiinţă d-lui Ministru şi celor de față pentru 
marea cinste făcută Sf. Sale şi şcoalei şi între altele zise: «Sunt 
3 ani şi acesta este al 4 lea, de când muncesc să aduc această 
şcoală aci unde se găsește. Vă sunt foarte recunoscător, d-le 
Ministru, că aţi găsit în această şcoală tot ce trebuiește, n'aţi gă- 
sit însă așă cum trebuieşte să fie căci a ajunge așă cum trebuie 
să fie trebuiesc mijloace materiale şi încurajare». La cari d-l 
Ministru răspunde, că meritul Sf. Sale e cu atât mai mare şi că 
aceasta dovedește pricepere, muncă şi adevărată iubire de propă- 
şire a neamului. După aceasta d-l Ministru şi cei presenți şi-au 
luat rămas bun mulțumind şi felicitând pe părintele lonescu, 
pentru opera sa românească și complectă. 

-o Pătraşcu. 


24 lanuarie la sate. 


Ziua de 24 Ianuarie — Unirea Principatelor — a fost ser- 
bată în comuna Catanele, jud. Dolj în modul următor: La 
ora 10 Te Deum la biserică. După amiazi s'a representat în 
localul școalei piesele: Unirea face puterea şi Fiul pierdut, 
apoi câteva recitări şi dialogurile: Băncile populare, Da- 
toria de a fi soldat şi altele. In urmă d-l învăţător-diriginte 
a arătat însemnătatea zilei într'o frumoasă cuvântare. 


Informaţiuni 


— Revista noastră a avut deosebita cinste să capete Medalia de 
aur, la Eposiţia Agrară, care a avut loc în toamna trecută, în Bu- 
curești. 

— Cu începere dela 16 Fevruarie 1905, şi până la noui dispoziţiuni, d-l 
Ministru al Agriculturei, Industriei, Comerciului şi Domeniilor, primeşte 
audienţe Mercurea și Vinerea dela orele 9:/,—12 a. m. la domiciliul 
d-sale din Calea Dorobanţilor, No. 97. 

— Ministerul Instrucțiunii publice aduce la cunoștința tuturor 
concurenţilor pentru posturile de ajutori învăţători cari s'au 
presentat la examenul din Octomvrie trecut, să se presinte la 
Minister, sau să facă cereri, spre a li se înapoiă actele ce au de- 
pus cu prilejul acelui examen. 

Revizorii şcolari români, din Macedonia: Nicolae Tacit, Gg. 
Gionga și Andrei Balamace, de curând numiţi, au fost recunos- 
cuţi oficial de guvernul Otoman. 

h 


ba La 

Ministerul de agricultură a hotărât, după cum s'a anunţat, să 
reînceapă distribuirile de lucernă pe la sătenii săraci. O ase- 
menea măsură nu se poate decât aprobă, de oarece contribuie 
la lăţirea întrebuinţărei și a cultivărei furagiilor artificiale la 
sate. Distribuirea desămânţă de lucernă este, fără îndoială cea mai 
puternică propagandă în favoarea nutreţurilor artificiale, a că- 
ror introducere pe o scară cât mai largă în agricultura noas- 
tră, este o adevărată necesitate economică. 

Cei ce doresc să capete sămânță de Incernă, să se adreseze 
Ministerului de Domenii, secţia agriculturii. 


DE LA SATE 


In seara zilei de 24 Decemvrie 1904, a avut loc în sala școalei 
din «Panaghia» (Dolj), serbarea pomului de Crăciun. Acest obi- 
ceiu, deşi luat dela străini, totuşi în felul cum s'a făcut merită 
o deosebită atenţiune, iar iniţiatorul ei, învăţătorul-diriginte din 
localitate morită laudă. Ca şi în anul trecut d-l învăţător a 
strâns printr'o listă de subscripţie o sumă de bani, cu care 
cumpărase haine şi cărţi elevilor săraci. 

Intre cei cari au ajutat mai mult la reuşita deplină a acestei 
frumoase serbări, a fost d-l Const. Prejbeanu, proprietar la Săl- 
cuţa, care a ajutat, dăruind suma de lei 25. De altfel, d-lui tot- 
deauna poartă o deosebită grije acestei şcoale; iar între per- 
soanele care au luat parte, sunt: d-nul Dumitru Ciotor (Săcel), 
care s'a produs cu cântece din voce și vioară, d-l G. Glonţa, în- 
văţător la Vârvor, care a vorbit despre: Puterea credinţei; d-l 
M. Constantinescu, administratorul moșiei Sălcuţa, care ca și d-l 
învăţător-diriginte din localitate, a susţinut şi a vorbit locuitori- 
lor despre zidirea noului local de biserică, pentru care s'au şi 
subscris sume în acest scop. S'au representat de către şcolari: 
Crăciunul în cazarmă, Visul copiilor şi Caii ţigăneşti, ete., etc. 

A asistent. 
+ 
* * 

In ziua de 17 Octomvrie 1904, s'a inaugurat în comuna Ar- 
mutlia, jud. Tulcea «şcoala de adulți» prin stăruința depusă de 
d-l învăţător C. Chiosa. 


A E E Li 


De vre-o câțiva ani, o mişcare literară-culturală se observă în Dobrogea» 
mişcare care s'a manifestat mai cu seamă în oraşul Constanţa, sub 
diferite forme 

O seamă de tineri, cari simt mai mult ca ori când, necesitatea existen- 
ţei unei instituţiuni literare-culturale în Dobrogea, s'a încumetat din 
nou, înarmaţi cu mult curaj, şi au pus bazele acestei noi instituţiuni: 


CULTURA, Cercul de Lectură al tinerimei din Constanţa 


al cărei scop sa înţelege din chiar numele său; dar de astă dată pe 
baze cu mult mai solide: credinţă, unirea şi mai mult, experienţa căpă- 
tată cu atitea mari sacrificii, prin cunoaşterea cauzelor cari au distrus 
vechea instituţiune. 

Cum însă, mijloacele de cari dispunem pentru aducerea la îndeplinire 
a scopurilor propuse, între care cel mai de căpetenie este «înființarea 
unei biblioteci publice», ne sunt foarte restrânse, ne-am decis să ne a- 
dresăm tuturor bunurilor Români, pentru a le solicită sprijinul. 

De aceea ne adresăm tuturor, încredințați că apelul nostru, apelul 
unor inimi tinere și entuziaste, dornice de propăşirea neamului, va găsi 
ecou în inima Românilor şi că nise va da tot sprijinul de care avem 
nevoe, ajutându-ne să înbogăţim biblioteca noastră, de care se va folosi 
toţi acei ce vor dori a se cultiva. 

Prin concursul ce ni se va da, pe lângă că se face un fapt patriotic 
ajutând o instituţiune de cultură românească în Dobrogea, dar recuuo- 
știnţa întregului tineretgrupat în jurul cercului «Cultura» vă fi eternă. 

Președinte, ©. P. Demetrescu. 
Vice-Preşedinte, Marius Bunescu 
Secretar, Ioan Papadopol. 


Bibliografii. 


Administrația Casei Bisericii snb conducerea fostului ei Administrator 
P. Gârboviceanu, a dat la lumină o lucrare de o mare însemnătate : 
Biserica ortodoxă şi Cultele streine din Regatul Român. 

Lucrarea este împărțită în două părţi. Partea întâi cuprinde notele 
şi datele istorice și statistice privitoare la biserica ortodoxă română şi 
diferitele ei instituţiuni, cum şi la cultele streine. Partea a doua cuprinde 
legile, regulamentele şi deciziunile în legătură cu acestea. 

Insemnătatea acestei lucrări nu poate să scape nimănui, de oare ce 
ca umple un gol de mult și de mulţi simţit! 

In adevăr, dacă cineva ar fi voit până astăzi, să-şi dea seamă despre 
starea bisericilor, fie române, fie streine, nimeni n'ar fi fost în stare să-i 
dea decât desluşiri cu totul necomplecte, sau chiar de loc. 

D-l Gârboviceanu dânduşi seamă de această lipsă, și pentru a cores- 
punde și dorinţei d-lui Spiru Haret, fostul ministru al Cultelor, a între- 
prins greaua sarcină de a întocmi o lucrare complectă și astfel a reme- 
dia un rău ce de prea mult dăinuia. 

Lucrarea a apărut şi ea face cinste Administraţiei Casei bisericii şi 
fostului ei administrator. 

a aj, 
s y + 

A apărut «Cultura legumelor» de d-l Mihail E. C. Spireanu, institutor 
şi director. Bucureşti 1905, atelierile I. V. Socec. Prețul 75 bani. D-l 
Spireanu e întemeetorul primei grădini şcolare urbane din țară. 


Lioitațiuni 


La 28 Februarie 1905, orele 10 a. m. se va ține licitație publică la Efo- 
ria Spitalelor civile din București, pentru uleiuri. 

La 5 Martie 1905, orele 10 a. m. pentru 930 tone ţitei şi 930 tone păcură. 

La 7 Martie 1905, orele 10 a. m. pentru 460 tone cărbuni Cardiff. 


Exportul metalelor vechi din Rominii.— Mulţi nu știu că Româ- 
nia exportă cantități relativ insemnate de metale vechi şi fări- 
mături de metale, cari nu pot fi întrebuințate în ţară, din cauza 
slabei dezvoltări a industriilor metalurgice, iar unele din cauză 
că sunt în cantităţi prea mici. In anul 1903, exportul acestor 
metale a fost de tone 5.600. 

Societatea Steaua are de scop a lucră pentru, 
intinderea învăţăturii în popor, prin tipărirea şi 
răspândirea de scrieri și publicaţii morale, pa- 
triotice şi de folos practic, și pentru împiedeca- 
rea, prin toate mijloacele legiuite, a răspândirei 
de scrieri și publicaţii imorale, sau cu tendinţe 
contrarii statului şi ideii naţionale române. 

Cotisaţia este de cel puţin doi lei pe an, iar pentru învăţători 
preoţi rurali și săteni, de cel puţin un leu pe an. Fie-care mem- 
bru este îndatorat ca, în cel dântâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotisaţia pe un an, se pot a- 
dresă d-lui Spiru C. Haret, strada Verde, București, 

Comitetul. Preşedinte, loan Kalinderu, președintele Academiei Ro- 
mâne.— Vice-preşedinte, Sava Somânescu, mare proprietar, fost senator.— 
Administralor şi casier, Spiru C. Haret, fost Ministru, profesor uni- 
versitar, — Secretar, Const. Banu, profesor secundar, fost inspector şco- 
tar. — Membrii: Petre Gârboviceanu, fost Administrator al Casei Sf. 
Biserici Autocefale Ortodoze Române, profesor la Seminarul Central 
şi director al Şc. Normale a Societății pentru învăţătura poporului 
romån; I. Dimitrescu Procop., senator, fost Primar al Capitalei; M. 
Vlidescu, Ministru, profesor universitar; Cristu S. Negoescu, admini- 
siralor al Casei Şcoalelor, profesor secundar; Dim. Cecropid, înstitutor.— 
Cenzori, Const. Alimăneșteanu, inginer de mine; Preotul econom Const, 
Ionescu, profesor secundar; Const. Alexandrescu, institutor. 


Membrii înscrişi şi cotisațiuni plătite (Urmare). 


Dumitrescu Anghel, directorul şcoalei primare «General Golescu» 
(Bucureşti), 4 lei; Caşu Ștefan, învăţător (com. Cârja, jud. Tutova), 
1 leu; Donca loan, (com. Cârja, jud. Tutova), 1 leu; Sona Aureliu, 
(com. Murgeni, jud. Tutova), 1 leu; Gheorghiu Maria, învăţătoare (com. 
Murgeni, jud. Tutova), 1 leu; Bălmuş Ioan, (com. Murgeni, jud. Tutova), 
1 leu; Modiga Atanasie, (com. Ghineni, jud Tutova), 1 leu; Stratulat A. 
Ioan, (com. Igeşti-Blăgeni, jud. Tutova), 1 leu; Ciobanu Theodor, (com. 
Grâjdeni, jud. Tutova), 1 leu ; Vasiliu Irimia, (com. Stăncărai, jud. Covur- 
lui), 1 leu; Cașu loan, comersant (com. Cârja, jud. Tutova), 1 leu; 
Vasiliu Gh., preot (com. Cârja, jud Tutova), 1 leu; Sava Stefan, comersant 
(com. Cârja, jud. Tutova), í leu; Donca L., (com. Cârja, jud. Tutova), 
2 lei; Marta V., (com. Rânzărei, jud. Tutova), 1 leu; Răşeanu S., (com. 
Blângeşti, jud. Tutova), 1 leu; Sârbu P. D., (com. Schineni, jud. Tutova), 
1 leu; Neștianu N. George, (com. Blăngești, jud. Tutova), 1 leu ; Popovici 
Theodor, (com Epureni, jud. Tutova), 1 leu; Sona Sita, (com. Biăngeşti, 
jud. Tutova), 1 leu; Antonescu Aglaia, (com. Murgeni, jud. Tutova), 
1 leu; Pretorian Gh., învăţător (com. Ştefăneşti, jud. R.-Vâlcea), 1 leu; 
Niţulescu Gh., învăţător (com. Zlătărei, jud. R.-Vâlcea), 1 leu; Săraru I. 
învăţător (com. Stănești, jud. R-Vâlcea), 1 leu; Abagiu I., învăţător 
(com. Fumureni, jud. R.-Vâlcea), 1 leu; Suşanu I[., învățător (com. 
Sușanii de jos, jud, R.-Vâlcea), 1 leu. pe 


Numărul membrilor înscrişi cu începerea anului 1905 al Societăţii e 
de 70; iar numărul banilor încasaţi dela aceștia și dela vechii membri, e 
de 82 lei. 


(Vu urmă în numărul viitor). 

Dilnic sosesc Incălțăminte Negre şi Colori, pentru Bărbaţi, Dame şi Copr 
din propria nóstră Fabrică, lucrate de uol. 


Preţuri corente la Ghete de i-l 
de Vax cu Elastic sai Şireturi Le! 10.95, 11.95, 12 95, 13.95. 


1» Nasturi » 12.95, 13.95, 14.95 15.96 
» Laok cu Elastic sad Şire.uri » 12.95, 13.95, 14.55. 
» >» » Nasturi » 13.95, 14.95, 15 9b. 
» Chevreau cu Elastio » 12.95, 18.95, 14.96 
. 3 » Nasturi e 13.95, 14.95. 159b. 


Preţnr! vorente lu thete de Dame: 
de Ohevreau negre cu Șireturi le! 10.95, 12.95. 13.95. 


> s » » Botoni ə» 11.95, 1295, 13.95, 1495, 15.90 
» » Colori , . > 19.96, 1395, 14.95, 15.96 
» Gems cu Nasturi qi Şireturi >» 7.95, 8.95, 9.95. 
od Pantofi de Chuvreau alb! decoltaţi » 5.95, 6.95. 
Idem ou Şireluri şi Nastur! . 6.95, 7.9, 595. 
Idem de Lack diferite forme =» 5.98, 6.95. 7.95, 595, 9%. 


Rayon de Lingerie pentru Daine şi bărbaţi ou preţuri tabulos de eftine 
In tot deauna se gāseso mar! cantități de mănuși Glace, Albe, Colori 
şi Negre pentru Dame Lei 2.50. 


A SN. 
OA aale 


Bă > Bărbaţi » 2.95. S 
Li Rupându-se la incercare, se dă altâ Cupon de redueţie pentru oititarii Ahina. 
Bo . pereche. 
= Magasin la tote Sesonele, Cales S 
E Victoriei No. 27, alături de Poliția pitic all ct CA A y 
E Cupitalei, Bucuresci. nupanul De 


ERETTI TIT TOH - 
RAAKA NANANA AAAA KARAKANA 
„de Arte Grafice Carol Puă 8i sikai: A Doamnei. 16 13110 


